open-index/open-wikipedia-markdown huggingface dataset:
Lindy-effek

Die **Lindy-effek** (ook bekend as **Lindy se Wet**) is 'n teoretiseerde verskynsel waarvolgens die toekomstige lewensverwagting van sommige nie-bederfbare goed, soos 'n tegnologie of 'n idee, eweredig is aan hul huidige ouderdom. Dus, die Lindy-effek stel voor hoe langer  tydperk iets oorleef het om te bestaan of in die hede gebruik word, dit sal waarskynlik ook 'n langer oorblywende lewensverwagting hê. Langlewendheid impliseer 'n weerstand teen verandering, veroudering of mededinging en groter kans op voortbestaan in die toekoms. Waar die Lindy-effek van toepassing is, neem sterftesyfer mettertyd af. Wiskundig stem die Lindy-effek ooreen met lewenstye wat 'n Pareto-waarskynlikheidsverspreiding volg.

Die konsep is vernoem na Lindy's delikatesse in New York Stad, waar die konsep informeel deur komediante geteoretiseer is. Die Lindy-effek is later deur wiskundiges en statistici geteoretiseer. 

Die Lindy-effek is van toepassing op "nie-bederfbare" items, dié wat nie 'n "onvermydelike vervaldatum" het nie.Mense is byvoorbeeld verganklik: die meeste mense leef vir ongeveer 80 jaar. Die Lindy-effek is dus nie van toepassing op individuele menslike lewensduur nie: dit is onwaarskynlik dat 'n 5-jarige mens binne die volgende 5 jaar sal sterf, maar dit is baie waarskynlik dat 'n 70-jarige mens binne die volgende 70 sal sterf jaar, terwyl die Lindy-effek sou voorspel dat dit gelyke waarskynlikheid het.

## Verwysings 
## Eksterne Skakels
Vanna White

**Vanna Marie White** (née **Rosich**; gebore 18 Februarie 1957) is 'n Amerikaanse televisiepersoonlikheid en rolprentaktrise bekend as die gasvrou van die *Wheel of Fortune* sedert 1982.

## Verwysings
Lae

250px|regs|duimnael|Lae.
**Lae** is die tweede grootste stad in Papoea-Nieu-Guinee.

## Vervoer 
Daar is drie binnelandse lugrederye wat die Lae Nadzab-lughawe  bedien, die stad se kommersiële lughawe.

## Susterstede  
*  Cairns, Queensland, Australië, sedert 1984
*  Dili, Timor Leste sedert 2000
Haworthiopsis glauca

***Haworthiopsis glauca*** is 'n vetplant wat tot die genus *Haworthiopsis* behoort. Die spesie is endemies aan die Oos-Kaap en kom van Willowmore en Jansenville tot by Somerset-Oos en die Suurberge, noord van Uitenhage voor. Dit is deel van onder andere die fynbos.

Die plant het twee subspesies:
* *Haworthiopsis glauca var. glauca*
* *Haworthiopsis glauca var. herrei* (Poelln.) G.D.Rowley

## Galery 

Haworthia glauca (3103271155) (3).jpg
1 Haworthiopsis glaucus - Haworthia glauca 5.jpg
Haworthia glauca 0zz.jpg
Haworthia glauca var. glauca (5849133293).jpg
Young Haworthia glauca - Stellenbosch BG 5.jpg

## Bronnelys 
* REDLIST Sanbi
* Plants of the World Online
Haworthiopsis henriquesii

***Haworthiopsis henriquesii*** is 'n vetplant wat tot die genus *Haworthiopsis* behoort.

## Bron 
* Plants of the World Online
Haworthiopsis granulata

***Haworthiopsis granulata*** is 'n vetplant wat tot die genus *Haworthiopsis* behoort. Die spesie is endemies aan die Noord-Kaap en die Wes-Kaap en kom op die Roggeveld-eskarp en in die Tankwa Karoo voor. Dit is deel van onder andere die fynbos en Sukkulente Karoo-plantegroei.

Die plant het twee subspesies:
* *Haworthiopsis granulata var. granulata*
* *Haworthiopsis granulata var. schoemanii* (M.Hayashi) Breuer

## Galery 

Haworthia venosa subsp granulata var Schoemanii MBB 1.jpg
Haworthia venosa subsp granulata var Schoemanii MBB 3.jpg
Haworthia venosa subsp granulata var Schoemanii MBB 6.jpg

## Bronnelys 
* REDLIST Sanbi
* Plants of the World Online
Haworthiopsis koelmaniorum

***Haworthiopsis koelmaniorum*** is 'n vetplant wat tot die genus *Haworthiopsis* behoort en is endemies aan Limpopo en Mpumalanga. Die spesie het 'n voorkomsgebied van 389&nbsp;km² en kom van Groblersdal tot by Loskopdam voor. Die totale populasie word op minder as 4&nbsp;000 plante geskat. Die plant word bedreig deur die aksies van onwettige versamelaars.

Die plant het twee subspesies:
* *Haworthiopsis koelmaniorum var. koelmaniorum*
* *Haworthiopsis koelmaniorum var. mcmurtryi* (C.L.Scott) Gildenh. & Klopper

## Galery 

Haworthia koelmaniorum 1e.jpg
Haworthia koelmaniorum mcmrurtyii.jpg
Haworthiopsis koelmaniorum.jpg

## Bronnelys 
* REDLIST Sanbi
* Plants of the World Online
Haworthiopsis limifolia

***Haworthiopsis limifolia*** is 'n vetplant wat tot die genus *Haworthiopsis* behoort. Die spesie is inheems aan Eswatini, KwaZulu-Natal, Limpopo, Mosambiek en Mpumalanga. Die plant kom vanaf Hectorspruit, Barberton en Mtubatuba deur Eswatini en die Lebomboberge voor tot in Mosambiek. Die plant word bedreig deur die gebruik daarvan as 'n geneesmiddel deur die plaaslike bevolking.

Die plant het vyf subspesies:
* *Haworthiopsis limifolia var. arcana* (Gideon F.Sm. & N.R.Crouch) G.D.Rowley
* *Haworthiopsis limifolia var. gigantea* (M.B.Bayer) G.D.Rowley
* *Haworthiopsis limifolia var. glaucophylla* (M.B.Bayer) G.D.Rowley
* *Haworthiopsis limifolia var. limifolia*
* *Haworthiopsis limifolia var. ubomboensis* (I.Verd.) G.D.Rowley

## Galery 

Haworthia limifolia 14754729490.jpg
Haworthia limifolia - Wüstenhaus.jpg
Haworthiopsis viscosa hybrid - kz01.jpg
Haworthiopsis limifolia-Jardin botanique Jean-Marie Pelt (2).jpg
Haworthia limifolia1.jpg

## Bronnelys 
* REDLIST Sanbi
* Plants of the World Online
Haworthiopsis longiana

***Haworthiopsis longiana*** is 'n vetplant wat tot die genus *Haworthiopsis* behoort en is endemies aan die Oos-Kaap. Die spesie kom in die Sondagsrivier- en Gamtoosriviervalleie voor. Dit het 'n voorkomsgebied van 3&nbsp;500&nbsp;km² maar het reeds 50% van sy habitat afgestaan aan die aanlê van sitrusboorde en ander gewasse. Die bestaande populasie word bedreig deur oorbeweiding.

## Galery 

Haworthiopsis longianus - Haworthia longiana - SBG 8.jpg

## Bronnelys 
* REDLIST Sanbi
* Plants of the World Online
Haworthiopsis nigra

***Haworthiopsis nigra*** is 'n vetplant wat tot die genus *Haworthiopsis* behoort en is endemies aan die Noord-Kaap, Oos-Kaap en die Wes-Kaap. Dit is wydverspreid oor die Groot Karoo, suidwaarts tot by Grahamstown en Oos-London en ooswaarts tot by Queenstown.

Die plant het twee subspesies:
* *Haworthiopsis nigra var. diversifolia* (Poelln.) G.D.Rowley
* *Haworthiopsis nigra var. nigra*

## Galery 

Haworthia Nigra (5757427465).jpg
Haworthia nigra - leaf detail 4.jpg
Haworthia nigra var nigra 1.jpg
Haworthia nigra in flower 9.jpg

## Bronnelys 
* REDLIST Sanbi
* Plants of the World Online
Haworthiopsis pungens

***Haworthiopsis pungens*** is 'n vetplant wat tot die genus *Haworthiopsis* behoort en deel vorm van die fynbos. Die spesie is endemies aan die Oos-Kaap en kom in die Langkloof naby Joubertina voor. Dit het 'n voorkomsgebied van 180&nbsp;km² en daar is twee subpopulasies. Die plant word bedreig deur gewasverbouing.

## Galery 

Haworthia pungens - Braamrivier South Africa.jpg

## Bronnelys 
* REDLIST Sanbi
* Plants of the World Online
Haworthiopsis reinwardtii

***Haworthiopsis reinwardtii*** is 'n vetplant wat tot die genus *Haworthiopsis* behoort en is endemies aan die Oos-Kaap. Dit kom vanaf Peddie tot by Oos-Londen en Port Alfred voor. Die plant het 'n voorkomsgebied van 1900&nbsp;km².

Die plant het vyf subspesies:
* *Haworthiopsis reinwardtii var. brevicula* (G.G.Sm.) G.D.Rowley
* *Haworthiopsis reinwardtii f. chalumnensis* (G.G.Sm.) Gildenh. & Klopper
* *Haworthiopsis reinwardtii f. kaffirdriftensis* (G.G.Sm.) Gildenh. & Klopper
* *Haworthiopsis reinwardtii f. olivacea* (G.G.Sm.) Gildenh. & Klopper
* *Haworthiopsis reinwardtii var. reinwardtii*

## Bronnelys 
* REDLIST Sanbi
* Plants of the World Online
Heather J. Zar

**Heather J. Zar** is 'n Suid-Afrikaanse dokter en wetenskaplike wat spesialiseer in die versorging van kinders met respiratoriese siektes soos asma, tuberkulose en longontsteking.

## Loopbaan en impak 
Zar is die voorsitter van die Departement Pediatrie en Kindergesondheid aan die Universiteit van Kaapstad en dien ook as die President van die Pan-Afrika-torakale vereniging.

Haar werk oor MIV/VIGS-verwante longsiekte het gehelp om riglyne van die Wêreldgesondheidsorganisasie en nasionale riglyne te verander. Zar het wêreldwyd aandag verdien met haar werk aan die gebruik van laekoste-herwinde plastiekbottels as asma-spasieerders, om kinders te help om asmamedikasie makliker in te asem. Sy is een van die leiers van 'n kohortstudie van ongeveer 1&nbsp;000 kinders wat noukeurig opgevolg word om voorkomende strategieë vir kinderlongsiekte en ander kwale beter te verstaan en te ontwikkel. Robert Mellins, Emeritus Professor en voormalige Direkteur van die Pediatriese Pulmonêre Afdeling aan die Columbia Universiteit, en 'n voormalige president van die American Thoracic Society het gesê dat Zar "bygedra het tot ons begrip van die voorkoming, voorkoms, diagnose en behandeling van respiratoriese siektes en het ’n daadwerklike bydrae tot kindergesondheid gelewer.”

Sy is 'n lid van die Akademie vir Wetenskap van Suid-Afrika en het meer as 300 wetenskaplike artikels gepubliseer.

## Toekennings en eerbewyse 
*  2010 spesiale toekenning by die Internasionale Kongres van Pediatriese Pulmonologie ontvang vir "uitstaande leierskap en uitstekende diens aan kinders met die grootste behoefte"
* American Thoracic Society-toekenning vir wêreldlonggesondheid 2014
* L'Oréal-UNESCO For Women in Science-toekennings in 2018

## Aantekeninge 
## Verwysings 
## Eksterne skakels 
*Helen Zar publikasies geïndekseer deur Google Scholar
*Prof ZAR se webwerf by die Suid-Afrikaanse Mediese Navorsingsraad
Papendrecht

thumb|Winkelsentrum De Meent

**Papendrecht** is 'n munisipaliteit en dorp in die Nederlandse provinsie Zuid-Holland, met 'n bevolking van sowat 32&nbsp;000 in 2022 en 'n oppervlakte van sowat 11&nbsp;km².

Papendrecht lê in die suidweshoek van die Alblasserwaard-streek in die suide van die provinsie, waar die riviere Beneden-Merwede en Noord mekaar raak, en is deel van die metropolitaanse agglomerasie Drechtsteden.

Die dorp het reeds bestaan in 1105. In hierdie munisipaliteit word Alblasserwaards gepraat, wat is 'n Hollandse dialek.

In Papendrecht is die hoofkantoor van lugvaartbedryf Fokker Technologies en baggerbedryf Boskalis gevestig.

## Plekke 
Papendrecht · Matena · Oosteind

## Munisipale raad 
Verkiesings sedert 2010:

## Susterstede 
* Blomberg, Duitsland

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Drechtsteden

duimnael|300px|Dordrecht (r), Papendrecht (b) en Zwijndrecht (l)
Die **Drechtsteden** (letterlik in Afrikaans: *Drechtstede*) is 'n metropolitaanse agglomerasie in die suide van die Nederlandse provinsie Zuid-Holland. Hierdie regio is 'n saamwerkingsgebied, wat in 1995 as 'n projek is opgerig en sedert 2006 die Gemeenskaplike Reëling Drechtsteden (GRD) is. Met ongeveer 294 000 inwoners (2022) is Drechtsteden die negende grootste agglomerasie in Nederland. Die kantoor is in Dordrecht (Spuiweg 5).

Lede is die volgende sewe munisipaliteite:

## Verwysings 
## Bronne 
* Drechtsteden, Plaatsengids

## Eksterne skakels 
* Amptelike webwerf
Koningin Máxima van die Nederlande

duimnael|Koningin Máxima in 2015
**Máxima** (gebore **Máxima Zorreguieta Cerruti**; 17 Mei 1971) is die koningin van Nederland as die eggenote van koning Willem-Alexander. Sy is Argentyns van geboorte en het in bemarking gewerk toe sy Willem-Alexander, oudste seun en erfgenaam van koningin Beatrix, in 1999 ontmoet het. Hulle is in 2002 getroud en het koning en koningin geword met die abdikasie van haar skoonma in 2013. As prinses en as koningin het Máxima sosiale integrasie van immigrante, LGBT-regte en finansiële insluiting bevorder. Sy en Willem-Alexander het drie dogters, prinsesse Catharina-Amalia, Alexia en Ariane, wat onderskeidelik eerste, tweede en derde in die lyn as troonopvolger is.
links|duimnael|Máxima en Willem-Alexander, 2001
duimnael|260px|Die koninklike troue, Februarie 2002
duimnael|300px|Willem-Alexander, Máxima en hul dogters op die balkon van die Koninklike Paleis, ná die abdikasie van koningin Beatrix in 2013
Hardinxveld-Giessendam

thumb|Watertoring in Boven-Hardinxveld

**Hardinxveld-Giessendam** is 'n munisipaliteit en dorp in die Nederlandse provinsie Zuid-Holland, met 'n bevolking van sowat 19&nbsp;000 in 2022 en 'n oppervlakte van sowat 19&nbsp;km².

Hardinxveld-Giessendam lê in die Alblasserwaard-streek in die suide van die provinsie en aan die noordoewers van die riviere Beneden-Merwede en Boven-Merwede.

In hierdie munisipaliteit word Alblasserwaards gepraat, wat is 'n Hollandse dialek.

Hardinxveld-Giessendam is in 1957 gestig deur die saamvoeging van die munisipaliteite Hardinxveld en Giessendam. Sedert 2018 is die munisipaliteit deel van die metropolitaanse agglomerasie Drechtsteden.

## Plekke 
* Hardinxveld-Giessendam het saamgegroei, bestaan oorspronklik uit (Neder-)Hardinxveld en Giessendam.
* Boven-Hardinxveld

## Munisipale raad 
Verkiesings sedert 2010:

¹ Transparante partij voor Algemeen Belang

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Haworthiopsis scabra

***Haworthiopsis scabra*** is 'n vetplant wat tot die genus *Haworthiopsis* behoort en is onder andere deel van die fynbos. Die spesie is endemies aan die Oos-Kaap en die Wes-Kaap en kom vanaf Ladismith tot by Uniondale en die Baviaanskloof voor.

Die plant het vyf subspesies:
* *Haworthiopsis scabra var. lateganiae* (Poelln.) G.D.Rowley
* *Haworthiopsis scabra var. morrisiae* (Poelln.) G.D.Rowley
* *Haworthiopsis scabra var. scabra*
* *Haworthiopsis scabra var. smitii* (Poelln.) Gildenh. & Klopper
* *Haworthiopsis scabra var. starkiana* (Poelln.) G.D.Rowley

## Galery 

Haworthia scabra - possibly plettens 1.jpg
Haworthia scabra - possibly plettens 2.jpg
Haworthia scabra var plettens - Plettenberg bay 6.jpg
Haworthiopsis scabra var scabra - ct 4.jpg
1 Young haworthia scabra in cultivation 6.jpg

## Bronnelys 
* REDLIST Sanbi
* Plants of the World Online
Money Heist

duimnael

***Money Heist***, (Afrikaans: Geldrooftog, Spaans: *La casa de papel*, "Die Huis van Papier") is 'n Spaanse roofmisdaaddrama-televisiereeks geskep deur Álex Pina. Die reeks volg twee lank-voorbereide rooftogte onder leiding van die professor (Álvaro Morte), een op die Koninklike Munt van Spanje, en een op die Bank van Spanje, vertel vanuit die perspektief van een van die rowers, Tokio (Úrsula Corberó). Die narratief word op 'n intydse wyse vertel en maak staat op terugflitse, tydspronge, versteekte karaktermotiverings en 'n onbetroubare verteller vir kompleksiteit.

Die reeks was aanvanklik bedoel as 'n beperkte reeks om in twee dele vertel te word. Die oorspronklike reeks van 15 episodes is op die Spaanse netwerk Antena 3 gebeelsaai vanaf 2 Mei 2017 tot 23 November 2017. Netflix het aan die einde van 2017 wêreldwye stroomregte verkry. Dit het die reeks in 22 korter episodes hersny en dit wêreldwyd vrygestel, begin met die eerste deel op 20 Desember 2017, gevolg deur die tweede deel op 6 April 2018. In April 2018 het Netflix die reeks hernu met 'n aansienlik verhoogde begroting vir 16 nuwe episodes in totaal. Deel 3, met agt episodes, is op 19 Julie 2019 vrygestel. Deel 4, ook met agt episodes, is op 3 April 2020 vrygestel. 'n Dokumentêr wat die vervaardigers en die rolverdeling betrek het dieselfde dag op Netflix gepremière, getitel *Money Heist: The Phenomenon* (Spaans: *La casa de papel: El Fenómeno*). In Julie 2020 het Netflix die program hernu vir 'n vyfde en laaste deel, wat in twee volumes van vyf episodes op onderskeidelik 3 September en 3 Desember 2021 vrygestel is. Die reeks is in Madrid, Spanje, verfilm. Beduidende gedeeltes is ook in Panama, Thailand, Italië (Florence), Denemarke en in Portugal verfilm.

Die reeks het verskeie toekennings ontvang, insluitend die Internasionale Emmy-toekenning vir Beste Drama-reeks by die 46ste Internasionale Emmy-toekennings, sowel as kritiese lof vir sy gesofistikeerde intrige, interpersoonlike dramas, regie, en vir die poging om Spaanse televisie te vernuwe. Die Italiaanse anti-fascistiese liedjie "*Bella ciao*", wat verskeie kere deur die reeks speel, het in 2018 'n somertreffer regoor Europa geword. Teen 2018 was die reeks die mees gekykte nie-Engelstalige reeks en een van die mees-gekykte reekse oor die algemeen op Netflix geword, wat veral aanklank gevind het by kykers van Mediterreense Europa en die Latyns-Amerikaanse streke.

## Verwysings
Haworthiopsis sordida

***Haworthiopsis sordida*** is 'n vetplant wat tot die genus *Haworthiopsis* behoort en is endemies aan die Oos-Kaap. Dit kom vanaf Steytlerville tot by Uitenhage en die Suurberge, noord van Kirkwood voor. Die plant het 'n voorkomsgebied van 2925&nbsp;km² en word bedreig deur oorbeweiding.

Die plant het twee subspesies:
* *Haworthiopsis sordida var. lavrani* (C.L.Scott) G.D.Rowley
* *Haworthiopsis sordida var. sordida*

## Galery 

Haworthia sordida 0zz.jpg
Haworthia sordida 1zz.jpg
Haworthia sordida MBB Kaboega.jpg
Haworthia sordida - RSA 4.jpg
Haworthia sordida var sordida in cultivation 6.jpg

## Bronnelys 
* REDLIST Sanbi
* Plants of the World Online
Haworthiopsis tessellata

***Haworthiopsis tessellata*** is 'n vetplant wat tot die genus *Haworthiopsis* behoort en is inheems aan Namibië, Noord-Kaap, Oos-Kaap, Wes-Kaap en die Vrystaat. Dit kom vanaf suidelike Namibië, oor die Boesmanland, Groot-Karoo tot in die suide van die Vrystaat en Somerset-Oos voor.

Die plant het twee subspesies:
* *Haworthiopsis tessellata var. crousii* (M.Hayashi) Gildenh. & Klopper
* *Haworthiopsis tessellata var. tessellata*

## Galery 

Haworthia tessellata (5260919162).jpg
Haworthia tessellata kz01.jpg
Haworthia venosa ssp. tessellata.jpg

## Bronnelys 
* REDLIST Sanbi
* Plants of the World Online
Haworthiopsis venosa

Die **kleinkanniedood** (*Haworthiopsis venosa*) is 'n vetplant wat tot die genus *Haworthiopsis* behoort en is endemies aan die Wes-Kaap en vorm deel van die Renosterveld-plantegroei. Dit kom in die Breederiviervallei tussen Swellendam en Malgas voor. Daar is drie subpopulasies wat in totaal uit minder as 1 000 plante bestaan. Die spesie word bedreig deur oorbeweiding, vertrapping, gewasverbouing (koring) en padkonstruksie.

## Galery 

01 20120515ortopallavicini-269.JPG
Haworthia venosa MBB Felix unite 3.jpg
Haworthia venosa MBB specimens.jpg

## Bronnelys 
* REDLIST Sanbi
* Plants of the World Online
Haworthiopsis viscosa

***Haworthiopsis viscosa*** is 'n vetplant wat tot die genus *Haworthiopsis* behoort en is endemies aan die Noord-Kaap, Oos-Kaap en die Wes-Kaap. Dit is wydverspreid oor die suide en oostelike Groot-Karoo, Klein-Karoo, ooswaarts tot by Baviaanskloof en die Kougaberge.

Die plant het twee subspesies:
* *Haworthiopsis viscosa var. variabilis* (Breuer) Gildenh. & Klopper
* *Haworthiopsis viscosa var. viscosa*

## Galery 

Haworthia viscosa 001.jpg
Haworthia viscosa at Gamkaberg Nature Reserve.jpg
Haworthia viscosa - western cape South Africa.jpg
Haworthia viscosa - Tower Hill Botanic Garden.JPG
Haworthia viscosa - mislabeled as A spiralis.jpg
Haworthia viscosa - Botanischer Garten - Heidelberg, Germany - DSC01354.jpg

## Bronnelys 
* REDLIST Sanbi
* Plants of the World Online
Catharina-Amalia, Prinses van Oranje

**Catharina-Amalia, Prinses van Oranje** (Catharina-Amalia Beatrix Carmen Victoria; gebore 7 Desember 2003) is die erfgenaam van die troon van die Koninkryk van Nederland, wat bestaan uit die samestellende lande Aruba, Curaçao, Nederland en Sint Maarten.

## Herkoms 
Catharina-Amalia is die oudste kind van koning Willem-Alexander en koningin Máxima van die Nederlande. Sy het die erfgenaam van die Nederlandse troon geword toe haar pa die troon op 30&nbsp;April 2013 bestyg het.

Prinses Catharina-Amalia het twee jonger susters: prinses Alexia (gebore in 2005) en prinses Ariane (gebore in 2007). Sy woon saam met haar ouers en een van haar susters in Huis ten Bosch paleis in Den Haag.

## Opvoeding 
Catharina-Amalia was vanaf Desember 2007 op skool by die openbare laerskool *Bloemcampschool* in Wassenaar.  Sy het die Christelijk Gimnasium Sorghvliet in Den Haag bygewoon, waar haar tante Prinses Laurentien ook was. Sy het in Junie 2021 gegradueer. Met die gradeplegtigheid het sy aangekondig dat sy 'n brugjaar sou neem en geweier om haar reg op € 1,6 miljoen per jaar in inkomste vir die tydperk te aanvaar, en bygevoeg dat dit haar "ongemaklik sou maak solank ek niks doen in ruil daarvoor nie".

Haar verjaarsdae word tradisioneel gevier met 'n konsert in die Kloosterkerk in Den Haag, wat deur ambassadeurs en lede van die koninklike huishouding en die Staatsraad van Nederland bygewoon word. Sy praat Nederlands, Engels en Spaans. Daarbenewens het sy klasse in Mandaryn-Chinees geneem.

Catharina-Amalia se ouma aan vaderskant, koningin Beatrix, het op 30 April 2013 geabdikeer en haar pa het die troon bestyg. Catharina-Amalia, as die nuwe erfgenaam, het die titel Prinses van Oranje aangeneem en die eerste geword om dit in eie reg te doen. Prinses Catharina-Amalia het haar setel in die Adviesafdeling van die Staatsraad van Nederland ingeneem toe sy op 18 mondig geword het.

## Verwysings
Grand Central

**Grand Central** is 'n voorstad in Midrand, Suid-Afrika. Dit grens aan die Grand Central Lughawe.

## Verwysings
Federale Vroueraad

Die **Federale Vroueraad** was  van 1920 tot 2003 ‘n skakelkomitee tussen Afrikaanse welsynsorgansisasies. Dit het bestaan uit afgevaardigdes van die

*Afrikaanse Christelike Vrouevereniging (die ACVV) van Kaapland
*Oranje-vrouevereniging van die Vrystaat
*Natalse Christelike Vrouevereniging (NCVV) en
*die Suid-Afrikaanse Vrouefederasie (SAVF).
In 2003 is die NCVV by die SAVF ingelyf.

Bekende lede was M.E.R., Tertia Flemming, Nettie Hanekom, Ria Jordaan, Rina Venter en Elsie Eloff, die vrou van Herman van Broekhuizen.
Kitty Hawk, Noord-Carolina

**Kitty Hawk** is 'n dorp in Dare County, Noord-Carolina, en is 'n deel van wat bekend staan as die North Carolina's Outer Banks. Die bevolking was 3 272 volgens die 2010-sensus. Dit is in die vroeë 18de eeu as **Chickahawk** gestig.

## Geskiedenis 
links|duimnael|Borsbeeld van Wilbur Wright by Wright Brothers Memorial in Kitty Hawk, Noord-Carolina, voor die First Flight Monument.
Die naam Kitty Hawk is afgelei van die inheemse Algonquin-Amerikaanse taal woord Chickahawk, wat "'n plek om ganse te jag" beteken.

Kitty Hawk het wêreldbekend geword nadat die Wright-broers op 17 Desember 1903 die eerste beheerde aangedrewe vliegtuigvlugte by Kill Devil Hills, ses km suid van die dorp gedoen het. Na die vier vlugte in hul *Wright Flyer*, het die broers teruggestap na Kitty Hawk, waar hulle 'n telegram vanaf die Weerburo-kantoor aan hul pa gestuur het om hom van hul sukses in te lig. Kitty Hawk word gewoonlik gekrediteer as die terrein van die aangedrewe vlugte omdat dit die naaste genoemde nedersetting was ten tyde van die vlug; die moderne dorp Kill Devil Hills het eers 50 jaar ná die vlugte ontstaan. Die Wrights het die gebied gekies omdat die gereelde winde en sagte sanderige oppervlaktes geskik was vir hul sweeftuigeksperimente, wat hulle oor drie jaar uitgevoer het voordat hulle die aangedrewe vlugte gemaak het.

'n Brug wat die vasteland met die Outer Banks oor Albemarle Sound verbind, is in 1931 voltooi, wat daartoe gelei het dat 'n pad tussen die twee bestaande brûe (die ander in Manteo) geplavei is en die Outer Banks vir die eerste keer per pad met die buitewêreld verbind het.

Die vliegdekskip *USS Kitty Hawk* (CV-63), die B-2 Spirit sluip-bomwerper AV-19 met 'n vliegtuignommer van 93–1086, *P-40D Kittyhawk*-vegvliegtuig, die vliegtuigvervoerskip *USS Kitty Hawk* (AKV-1) , en die Apollo 14-bevelmodule is vernoem na die dorp, wat in 1981 geïnkorporeer is.

## Verwysings
The Boss Baby

***The Boss Baby*** is 'n rekenaargeanimeerde familie-/buddy-rolprent van 2017 wat deur Tom McGrath geregisseer is en die stemme van Steve Buscemi, Jimmy Kimmel, Lisa Kudrow, onder andere, gebruik. Die rolprent is deur Ramsey Ann Naito vervaardig en deur die verspreidingsfirma 20th Century Fox versprei. Die draaiboek is deur Michael McCullers geskryf met musiek van Hans Zimmer en Steve Mazzaro.

## Rolverdeling 
* Alec Baldwin as Theodore Lindsey "Ted" Templeton Jr./The Boss Baby
* Miles Bakshi as Timothy Leslie "Tim" Templeton
* Jimmy Kimmel as Ted Templeton
* Lisa Kudrow as Janice Templeton
* Steve Buscemi as Francis E. Francis/Super Colossal Big Fat Boss Baby
* Conrad Vernon as Eugene Francis
* James McGrath as Wizzie
* David Soren as Jimbo
* Nina Zoe Bakshi as Tabitha Templeton
* Tom McGrath as Julia Child (TV Chef)
* Walt Dohrn as Photographer
* James Ryan as Story Bear
* Eric Bell Jr. as Triplets
* ViviAnn Yee as Staci
* Edie Mirman as the Big Boss Baby
* James McGrath en Joseph Izzo as Elvis impersonators
* Chris Miller as Captain Ross

## Verwysings 
## Eksterne skakels 
* 
* *The Boss Baby* op Fox Movies
* 
* 
* 
*
Comet (tenk)

duimnael|'n Comet-tenk by die tenkfees.
Die **Comet-tenk** (Engels: *Tank, Cruiser, Comet I (A34)*) is 'n Britse tenk wat eers teen die einde van die Tweede Wêreldoorlog in diens gestel is tydens die Geallieerdes se inval van Duitsland. Die Comet is ontwikkel uit die vroeëre *Cromwell-tenk* en toegerus met die nuwe 17-ponder hoë-trompsnelheid kanon van 76,2 mm. Die skiettoring was laer en gedeeltelik gegiet. Die kanon was effektief teen die latere Duitse tenks, insluitend die Panther-tenk op medium afstand en die Tiger I-tenk.

Die indiensstelling van die *Comet* het die *Cruiser Mk VIII Challenger*-tenk verouderd gemaak en het eindelik gelei tot die ontwikkeling van die Centurion-tenk. Wanneer die Comet pantserbreek-skeiklomp (APDS) munisie gebruik het, het dit beter pantserdeurdringingsvermoë gehad as die 75&nbsp;mm KwK 42 kanon van die Panther-tenk.

Die *Comet* is in Januarie 1945 in diens gestel en was in gebruik in die Britse Leër tot in 1958. Sommige van die Comets wat aan ander lande verkoop is, is tot in die 1980's gebruik.

## Verwysings
2021 Aboe Dhabi Grand Prix

Die **2021 Formule Een Aboe Dhabi Grand Prix** het op 12 Desember 2021 op die Yas Marina-renbaan in Aboe Dhabi plaasvind. Dit was die twee-en-twintigste en laaste wedren van die 2021-kampioenskapseisoen gewees.

## Bande 
Pirelli het die volgende bande in Aboe Dhabi verskaf:

## Vrye oefening 
## Kwalifisering 
## Wedren 
Die wedren het ekstra spanning opgelewer omdat die ren sou beslis wie wêreldkampioen word in 2021, Max Verstappen of Lewis Hamilton. Beide was aan die begin van die ren gelyk in die kampioenskap op 369,5 punte. In 'n opwindende wedren is Verstappen uiteindelik eerste oor die wenstreep, nadat hy Hamilton op die laaste rondte verbygesteek het en só wêreldkampioen geword het. Mercedes het die vervaardigerskampioenskap gebuit.

### Renuitslag 
 Max Verstappen verdien 'n ekstra punt vir die vinnigste rondte.

## Puntestand aan die einde van die seisoen 
### Renjaers 
### Vervaardigers 
## Verwysings
Hendrik-Ido-Ambacht

thumb|Die Waaltje-rivier naby Hendrik-Ido-Ambacht

**Hendrik-Ido-Ambacht** is 'n munisipaliteit en dorp in die Nederlandse provinsie Zuid-Holland, met 'n bevolking van sowat 32&nbsp;000 in 2022 en 'n oppervlakte van sowat 12&nbsp;km². Vroeër heet die nedersetting *Hendrik-Ido-Oostendam-Schildmanskinderen-Groot-en-Klein-Sandelingen-Ambacht*, wat was die langste pleknaam in Nederland.

Hendrik-Ido-Ambacht lê in die ooste van die IJsselmonde-eiland in die suide van die provinsie. Hierdie munisipaliteit word in die noorde begrens deur die opgedamde Waaltje-rivier en in die ooste deur die Noord-rivier. 

Hendrik-Ido-Ambacht is deel van die metropolitaanse agglomerasie Drechtsteden. In die munisipaliteit word Ambachts gepraat, wat is 'n Zuid-Hollandse dialek.

Die dorp het baie streng Gereformeerde kerke, soos die Gereformeerde Gemeenten en die Gereformeerde Gemeenten in Nederland.

## Munisipale raad 
Verkiesings sedert 2010:

## Susterstede 
* Bergen, Duitsland

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
WiLL VS

Die **Toyota WiLL VS** is 'n kompakte vyfdeur-luikrugmotor wat deur die Japannese motorvervaardiger Toyota van April 2001 tot April 2004 vervaardig is, en wat as die tweede WiLL-kar verkoop is. Dit is 'n opvolger van die onsuksesvolle Toyota WiLL Vi. Die motor is by die 2001 Los Angeles-Motorskou vertoon en het daarna in Japan te koop gegaan, waar dit by Toyota Vista-handelaars (nou in Toyota Netz geïntegreer) verkoop is.

Die WiLL VS is op dieselfde Toyota MC-platform as die Toyota Corolla E12 gebou, dus is dit die enigste Corolla-gebaseerde motor in die WiLL-lyn. Die radikale ontwerp van die WiLL VS is deur die Lockheed Martin F-117 Nighthawk Stealth Fighter geïnspireer. Weens die verwarrende konstruksie het Toyota die WiLL VS met 'n sogenaamde radarmeterpaneel toegerus, wat aan die tegnologie van vandag se truratar en die vierstadiumlig van die Chinese Toyota Corolla EX soortgelyk is.

## Aandrywing 
Alle WiLL VS-modelle het die enjin voor in die voertuig en dit is dwars gemonteer. Alle voertuie met die 1NZ-FE en 2ZZ-GE is voorwielaangedrewe. Modelle met die 1ZZ-FE-enjin kan óf voorwiel- óf vierwielgedrewe wees.

### Enjinreeks 
### Ratkas 
’n Viergang Super-ECT outomatiese ratkas was beskikbaar vir alle enjins. ’n Sesgang-handratkas was beskikbaar vir die 2ZZ-GE.

## Vering en onderstel 
Die vooras van elke WiLL VS het kronkelveerskokbrekers (McPherson-stelsel). Voorwielaangedrewe modelle het 'n semi-onafhanklike agteras met wringstaaf en kronkelveer skokbrekers, terwyl vierwielaangedrewe modelle 'n dubbele wensbeen-agteras het. Die kragstuur word elektronies beheer.

## Beperkte uitgawes 
In Januarie 2002 het die beperkte uitgawe "Red Special" per internet te koop gegaan, met 100 eksemplare wat verkoop is. Drie maande later is die "White Special" vrygestel, wat ook slegs vir 100 eksemplare verkoop is.

In Julie is die "White Pearl Limited" vrygestel. Anders as die vorige twee modelle is dit nie per internet verkoop nie.

## Trivia 
Die WiLL VS is speelbaar in die Gran Turismo-reeks van resies-videospeletjies; veral Gran Turismo 4 vir die PlayStation 2, Gran Turismo 5 en 6 vir die PlayStation 3 en Gran Turismo PSP.
Suid-Afrikaanse Vrouefederasie

Die **Suid-Afrikaane Vrouefederasie** (SAVF) is ‘n welsyns- en kultuurorganisasie met Gauteng, KwaZulu-Natal, Limpopo, Mpumalanga en Noordwes as werkterrein.

## Doel
Die strewe van die organisasie is om maatskaplike dienste aan individue en gesinne in die gemeenskap te lewer om daardeur hul lewensgehalte te verbeter. Veral die armstes in die gemeenskap geniet hul aandag. Hierdie doel het deur die jare dieselfde gebly, maar met aanpassings om aan die behoeftes van die tyd te voldoen. Sommige dienste is dus gestaak, nuwe is aangebied.

## Dienste
Die welsynswerk is gemik op kinder- , jeug- en gesingsorg, sowel as bejaardes, verswaktes, gestremdes en op maatskaplike ontwikkeling. Daarvoor bedryf die SAVF  kleuterskole, kinderhuise, dagsorgsentrums, naskoolsentrums, losieshuise, ouetehuise, klubs vir vroue, bejaardes en kinders, werkplase vir beskutte arbeid, dienssentrums en ouerleidingklinieke. Maatskaplike werkers koördineer en lei die werksaamhede.

## Voorbeelde
Die Moedersbond Hospitaal in Pretoria  is in 1919 begin gevolg deur nog ‘n twintigtal kleiner kraaminrigtings in die platteland. Daar is ook vroedvroue opgelei. In 1905 is die  Armstrong-Berning Tehuis vir getraumatiseerde meisies geopen. Uit 1910 dateer die Môreglans Ouetehuis in Krugersdorp. Koshuise is in stedelike gebiede ingerig vir jongmense van die platteland wat in die stad gaan werk het.  Klere en kos is aan behoeftiges voorsien. Kursusse in naaldwerk, spin-, en weefwerk en mandjiemakery is aangebied. Geldelike steun is soms aan skole verskaf  en die eerste huishoudskool is geopen. So ook word gehelp met die onderhoud van die konsentrasiekampkerkhowe en is geld bygedra tot die oprigting van die Vrouemonument.

## Geskiedenis
Die weduwee van Saul Solomon, Georgina Thomson, het uit Skotland  na Suid-Afrika gekom om hoof te word van die Good Hope Seminary School in die Tuine in Kaapstad. Sy het die SAVF  op 19 Oktober 1904 in Pretoria  aan die huis van die premiersvrou Annie Botha gestig. Die plan was dat die blanke Protestantse vroue die Afrikaner in Transvaal moet help ophef na die ellende van die Tweede Vryheidsoorlog. Mev. Botha was tot 1908 die eerste voorsitster.  Ander bekende voorsitsters vans Susanna Barbara Broers (1876 – Pretoria, 2 Oktober 1947) van 1915 tot 1947 en haar opvolgster Johanna Magdalena Raath (Frankfort, 8 November 1909 – 9 September 1995).

## Bibliografie
*afrikanergeskiedenis.co.za
*savf.co.za
Slag van Sidi Rezegh

Die **Slag van Sidi Rezegh** het op 23 November 1941 plaasgevind by Sidi Rezegh, ongeveer 30 km suidoos van Tobroek se hawe. Die slag was deel van Operasie Crusader. Dit is die eerste keer dat Suid-Afrikaanse magte met die Duitse magte slaags geraak het. Daar het 224 Suid-Afrikaners in die slag gesneuwel, 379 is gewond en 2800 is krygsgevange geneem.
Alblasserwaard

thumb|Nr. 11 regs is die Alblasserwaard
thumb|Die Alblasserwaard naby Hoornaar
thumb|Die Alblasserwaard naby Bleskensgraaf
thumb|Die Alblas-riviertjie naby Oud-Alblas
thumb|Die dorp Noordeloos

Die **Alblasserwaard** is 'n streek in die provinsie Zuid-Holland; 'n klein stukkie lê in die provinsie Utrecht.

Die Alblasserwaard is 'n landelike streek met baie weide, wat hom ongeveer anderhalwe meter onder seevlak bevind en grotendeels uit veen bestaan.

Hierdie streek word in die suide begrens deur die Beneden-Merwede- en Boven-Merwede-riviere, in die weste deur die Noord-rivier, in die noorde deur die Lek-rivier en in die ooste deur die Oude Zederik-rivier, die Merwedekanaal en die Linge-rivier.

Die nedersettings in die streek bestaan uit dorpies en gehuggies, behalwe Nieuwpoort en Gorinchem, wat is kleine stede. Sewe munisipaliteite is geleë in die Alblasserwaard, waarvan die munispaliteit Molenlanden die grootste deel beslaan.

Die streek se dialek word Alblasserwaards genoem, wat is 'n Hollandse dialek en wat baie lyk soos die naburige Vijfheerenlands.

## Naburige streke 
## Verwysings 
## Eksterne skakels 
* Plaatsengids
* Die midde van die Alblasserwaard:
Doorndraaidam

Die **Doorndraaidam** is ‘n dam in die Sterkrivier in die Limpopoprovinsie.

Die dam is by 24° 16′ 45″ suid en 28° 46′ 1″ oos, in ‘n sytak van die Mogalakwenarivier en in die Doorndraai-natuurreservaat. Dit is direk wes van die Nyl-tolhek op die N1-nasionale pad, suidoos van Mokopane en in ‘n kloof aan die oostekant van die Hangklip- en Waterberge. 

Die dam is in 1954 voltooi en in 1974 opgeknap en die wal van 236 m in lengte en 28 m in hoogte is van die tipe bekend as bolkop-stutmuur, ‘n ontwerp wat selde in Suid-Afrika gebruik word.  Dit het ‘n opvanggebied van 595 km², ‘n kapasiteit van 46 miljoen m³ en vorm dan ‘n meer met ‘n oppervlakte van 560 ha.

Aanvanklik was die doel om water aan ‘n staatsbesproeiingsnedersetting te verskaf. Nou gaan die water met kanale na die omliggende dorpe en nywerhede. Die meer word ook as ontspanningsterrein gebruik.

## Lees ook
*Lys van grootste damme in Suid-Afrika

## Bibliografie
*carpsa.co.za
*Lantern. Tydskrif vir Volksopvoeding. Jaargang 6, nr. 3, Januarie 1957
Molenlanden

[thumb|Die meulens van [Kinderdijk]]
[thumb|Die dorp [Molenaarsgraaf]]
[thumb|Die stadsaal in die stad [Nieuwpoort]]

**Molenlanden** (letterlik in Afrikaans: *Meulelande*) is 'n munisipaliteit in die Nederlandse provinsie Zuid-Holland. Die munisipale gebied het sowat 45&nbsp;000 inwoners (2022) en 'n oppervlakte van sowat 192&nbsp;km². In hierdie munisipaliteit word Alblasserwaards gepraat, wat is 'n Hollandse dialek. 

Molenlanden is in 2019 gestig deur die saamvoeging van die munisipaliteite Giessenlanden en Molenwaard. Die landelike munisipaliteit beslaan die noorde, midde en ooste van die Alblasserwaard-streek en 'n klein stukkie van die Vijfheerenlanden-streek in die uiterste suidooste. Die suidoewer van die Lek-rivier vorm die noordelike begrensing en in die ooste grens Molenlanden sowel aan die provinsie Utrecht as aan die provinsie Gelderland.

Deur die westelike deel vloei die Graafstroom- of Alblas-riviertjie en deur die oostelike deel die Giessen-riviertjie. In die noordweshoek van die munisipaliteit staan die meulens van Kinderdijk ('n Wêrelderfenisgebied).

## Plekke 
;Stad:
* Nieuwpoort

;Dorpies:

* Arkel
* Bleskensgraaf
* Brandwijk
* Giessen-Oudekerk
* Giessenburg
* Gijbeland
* Goudriaan
* Groot-Ammers
* Hoogblokland
* Hoornaar

* Kinderdijk
* Langerak
* Molenaarsgraaf
* Nieuw-Lekkerland
* Noordeloos
* Ottoland
* Oud-Alblas
* Schelluinen
* Streefkerk
* Wijngaarden 

;Gehuggies:

* Achterdijk (deels)
* Achterland
* Achthuizen
* Bazeldijk (deels)
* De Donk
* Den Dool
* Gelkenes
* Graafland
* Hoge Giessen
* Klein Peursum
* Kooiwijk

* Laag Blokland
* Lage Giessen
* Liesveld
* Minkeloos
* Muisbroek
* Overslingeland
* Peursum
* Pinkeveer / Nederslingeland
* Rietveld
* Vuilendam
* Waal

## Munisipale raad 
Verkiesings sedert 2019:

## Naburige munisipaliteite 
## Verwysings 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Rooisloot (Limpopo, lat -24,13, long 28,92)

Die **Rooisloot** (inheemse naam **Ngwaditse**) is 'n rivier wat aan die noordwestelike buitewyke van Mokopane in die Limpopoprovinsie, Suid-Afrika vloei. 

Dit is 'n sytak van die Mogalakwenarivier wat verder noord by die Limpoporivier aansluit.

## Verwysings
Klein-Mogalakwena

Die **Klein-Mogalakwena** is 'n spruit wat in Limpopo, Suid-Afrika vloei. Dit is 'n sytak van die Mogalakwenarivier wat in die Limpopo invloei

## Verwysings
Brandvleidam

Die **Brandvleidam** is in 1923 in ‘n pan langs die regteroewer van die Breederivier, sowat 10&nbsp;km besuide Worcester, gebou. Dit het ‘n opgaarvermoë van ‘n 47&nbsp;miljoen&nbsp;m³ gehad. In 1950 is die damwal verhoog sodat die kapasiteit van die dam op 66&nbsp;miljoen&nbsp;m³ te staan gekom het. Die kruin van die grondwal was net minder as ‘n kilometer lank en as die dam vol was, het dit ‘n meer van 1500&nbsp;ha beslaan. Dit is deur ‘n toevoerkanaal van die Holsloot- en Smalbladerenriviere gevul. Vir sy omvang is die Breederiviervallei die intensiefste besproeiingsgebied in die land en was die eerste plek waar besproeiing – reeds in 1896 – op ‘n koöperatiewe grondslag vir die Robertsonse Kanaalraad toegepas is.

Die fynbosspesie *Chenolea convallis* is endemies aan die nabye van die dam, en die enigste bevolking kom gevolglik hier voor.

## Lees ook
* Groter Brandvleidam
* Lys van grootste damme in Suid-Afrika
Harnaaz Sandhu

**Harnaaz Kaur Sandhu** (gebore 30 Maart 2000) is 'n Indiese model en skoonheidskoningin. Sy is die wenner van die Mej. Heelal 2021-kompetisie. Voorheen het sy die Miss Diva Universe 2021-kompetisie gewen.

Sandhu is gebore in die dorpie Kohali in die Gurdaspur-distrik, Punjab, naby die stad Batala. Haar ouers is Pritampal Singh Sandhu en Rabinder Kaur Sandhu. Haar pa is 'n makelaar en haar ma is 'n ginekoloog, terwyl sy ook 'n ouer broer met die naam Harnoor het. Sandhu is in 'n Sikh-gesin grootgemaak, terwyl haar pa van Jat-oorsprong is.

In 2006 het die gesin na Engeland verhuis, voordat hulle twee jaar later na Indië teruggekeer het en hulle in Chandigarh gevestig het, waar Sandhu grootgeword het. Sy het die Shivalik Public School en die Post Graduate Government College for Girls bygewoon, albei in Chandigarh. Voordat sy Mej. Heelal geword het, het Sandhu 'n meestersgraad in openbare administrasie gevolg. 

## Verwysings
Nasionale Instituut vir Oordraagbare Siektes

Die **Nasionale Instituut vir Oordraagbare Siektes** (NIOS) (Engels: National Institute for Communicable Diseases) is die nasionale openbare gesondheidsinstituut van Suid-Afrika, wat verwysing verskaf na mikrobiologie, virologie, epidemiologie, mediese toesig en openbare gesondheidsnavorsing om die regering se reaksie op bedreigings weens oordraagbare siektes te ondersteun.

Die NIOS dien as 'n bron van kennis en kundigheid van oordraagbare siektes aan die Suid-Afrikaanse regering, Suider-Afrikaanse Ontwikkelingsgemeenskapslande en die res van Afrika. Die instelling is behulpsaam met die beplanning van beleid en programme om oordraagbare siektes te bekamp en daarop te reageer.

Die hoofdoel van die NIOS is om die nasionale orgaan vir Suid-Afrika te wees vir openbare gesondheidstoesig oor oordraagbare siektes.

Op 1 Desember 20002 is die Nasionale Instituut vir Oordraagbare Siektes onder die Nasionale Gesondheidslaboratoriumdiens gestig. Dit het tot stand gekom deur die samesmelting van die Nasionale Instituut vir Virologie, die Virologie Laboratoria en Openbare Gesondheid Mikrobiologie Laboratoria van die Suid-Afrikaanse Instituut vir Mediese Navorsing (SAIMR).

## Bestuur van die NIOS 
Die NIOS se bestuur is 'n multidissiplinêre span kundiges, insluitend:

* Prof Adrian Puren - Waarnemende uitvoerende direkteur (Desember 2020) en Hoof: Sentrum vir MIV en SOI's
* Dr Natalie Mayet - Adjunkdirekteur
* Prof Lucille Blumberg - Epidemiologie adjunkdirekteur
* Prof John Frean - Mikrobiologie adjunkdirekteur
* Prof Januz Paweska - Hoof: Sentrum vir opkomende, soönotiese en parasitiese siektes
* Dr Juno Thomas - Hoof: Sentrum vir ingewandsiektes
* Prof Nelesh Govender - Hoof: Sentrum vir gesondheidsorgverwante infeksies, antimikrobiese weerstand en mikose
* Prof Cheryl Cohen - Hoof: Sentrum vir respiratoriese siektes en meningitis
* Dr Shaheed Vally Omar - Hoof: Sentrum vir tuberkulose
* Dr Melinda Suchard - Hoof: Sentrum vir entstowwe en immunologie
* Dr Michelle Groome - Hoof: Afdeling van openbare gesondheid, toesig en reaksie
* Dr Elvira Singh - Hoof: Nasionale kankerregister

## Koronavirussiekte-2019 
Alle virusse, insluitend EARS-KoV-2, die virus wat Koronavirussiekte-2019 (COVID-19) veroorsaak, verander met verloop van tyd. Die meeste veranderinge het min tot geen impak op die virus se eienskappe nie, maar sommige veranderinge kan egter die eienskappe van die virus beïnvloed. Mutasies kan hoe maklik dit versprei, die gepaardgaande erns van die siekte, of die werkverrigting van entstowwe, terapeutiese medisyne, diagnostiese hulpmiddels of ander openbare gesondheids- en maatskaplike maatreëls beïnvloed.

Die NIOS is deel van die Netwerk vir Genomika-toesig in Suid-Afrika (Engels: Network for Genomics Surveillance in South Africa). Ander lede sluit in: Universiteit van KwaZulu-Natal, Universiteit van Kaapstad, Universiteit Stellenbosch, Universiteit van die Vrystaat, Universiteit van Pretoria, die Universiteit van die Witwatersrand en die Nasionale Gesondheidslaboratoriumdiens.

Hierdie netwerk se taak is om die evolusie van EARS-KoV-2 te monitor en te evalueer.

## Verwysings
Gustave Whitehead

**Gustave Albin Whitehead** (gebore **Gustav Albin Weisskopf**; 1 Januarie 1874 – 10 Oktober 1927) was 'n lugvaartpionier wat van Duitsland na die Verenigde State geëmigreer het waar hy sweeftuie, vlieënde masjiene en enjins tussen 1897 en 1915 ontwerp en gebou het. Omstredenheid rondom gepubliseerde verhale en Whitehead se eie bewerings dat hy in 1901 en 1902 verskeie kere suksesvol met 'n aangedrewe masjien gevlieg het, wat die eerste vlugte deur die Wright-broers in 1903 gedoen het, voorafgegaan het.

Baie van Whitehead se reputasie berus op 'n koerantartikel wat geskryf is as 'n ooggetuieverslag en beskryf sy aangedrewe en volgehoue vlug in Connecticut op 14 Augustus 1901. Meer as honderd koerante in die VSA en regoor die wêreld het gou inligting uit die artikel, herhaal. Verskeie plaaslike koerante het ook berig oor ander vlugeksperimente wat Whitehead in 1901 en daaropvolgende jare gemaak het.  Whitehead se vliegtuigontwerpe en eksperimente is beskryf of genoem in *Scientific American*-artikels en 'n 1904-boek oor industriële vooruitgang. Sy openbare profiel het egter ná ongeveer 1915 vervaag, en hy het in 1927 in relatiewe onbekendheid gesterf.
links|duimnael|Die nommer 21 vliegtuig. Whitehead sit langsaan met dogter Rose op sy skoot; ander op die foto word nie geïdentifiseer nie. ’n Druktipe-enjin is  voor die groep op die grond.
In die 1930's het 'n tydskrifartikel en boek beweer dat Whitehead aangedrewe vlugte in 1901–02 gemaak het, en die boek bevat verklarings van mense wat gesê het dat hulle verskeie Whitehead-vlugte dekades vroeër gesien het. Hierdie gepubliseerde verslae het debat onder geleerdes, navorsers en lugvaartentoesiaste ontketen, en selfs Orville Wright het bevraagteken of Whitehead eerste in aangedrewe vlug was. Hoofstroom-historici het die Whitehead-vlugaansprake van die hand gewys, maar sommige latere navorsing het dit ondersteun, insluitend boeke wat in 1966, 1978 en 2015 gedruk is.

Geen foto is bekend om te bestaan wat wys hoe Whitehead 'n aangedrewe beheerde vlug maak nie, hoewel berigte in die vroeë 1900's gesê het dat sulke foto's in die openbaar vertoon is. Navorsers het Whitehead-vliegtuie bestudeer en probeer om dit te kopieer. Sedert die 1980's het entoesiaste in die VSA en Duitsland weergawes van Whitehead se "*Number 21*"-masjien gebou en gevlieg deur moderne enjins en skroewe te gebruik.

## Verwysings
## Bibliografie 
*
*
*
*
*
*
*
*
*
*
*
*
*
*
*

## Eksterne skakels 
* Gustave Whitehead's Flying Machines
* Gustave Whitehead – Pioneer Aviator
* Gustave Whitehead – What Did He Do?
* Hargrave The Pioneers
* NPR "Activists Push Flight Claims of Wrights' Rival"
* The German Aviation Pioneer Museum Gustav Weißkopf
Daubenya

***Daubenya*** is 'n blomplant genus en geofiete wat hoort tot Asparagaceae en is die eerste keer in 1835 beskryf. Die genus is endemies aan Suid-Afrika.

## Spesies 
Daar is agt spesies wat tot die genus hoort:
* *Daubenya alba* A.M.van der Merwe
* *Daubenya aurea* Lindl.
* *Daubenya capensis* (Schltr.) A.M.van der Merwe & J.C.Manning
* *Daubenya comata* (Burch. ex Baker) J.C.Manning & A.M.van der Merwe
* *Daubenya marginata* (Willd. ex Kunth) J.C.Manning & A.M.van der Merwe
* *Daubenya namaquensis* (Schltr.) J.C.Manning & Goldblatt
* *Daubenya stylosa* (W.H.Baker) A.M.van der Merwe & J.C.Manning
* *Daubenya zeyheri* (Kunth) J.C.Manning & A.M.van der Merwe

## Verwysings
Azerbeidjanse Standaardtyd

**Azerbeidjanse Standaardtyd** of **Azerbeidjantyd**, afgekort as **AZT** (Azerbeidjans: Azərbaycan vaxtı), is 'n tydsone wat regdeur Azerbeidjan gebruik word. Die tydsone is vier ure voor UTC (UTC+04:00). Azerbeidjan het voorheen die tydsone UTC+05:00 vir die somertyd gebruik wat aangewys is as **Azerbeidjanse Somertyd**, afgekort as **AZST** (Azerbeidjans: Azərbaycan yay vaxtı) en wat in Maart 2016 afgeskaf is.

## Verwysings
Daubenya alba

***Daubenya alba*** is 'n bolagtige geofiet wat deel van die Asparagaceae familie is. Die spesie is endemies aan die Noord-Kaap. Dit het 'n voorkomsgebied van 650&nbsp;km² op die Roggeveldberge-eskarp en kom tussen Calvinia en Middelpos voor; dit is deel van die Sukkulente Karoo plantegroei. Die plant word as seldsaam beskou.

## Bronnelys 
* SANBI Redlist
* Plants of the World Online
Daubenya capensis

***Daubenya capensis*** is 'n bolagtige geofiet wat deel van die Asparagaceae familie is. Die spesie is endemies aan die Noord-Kaap. Die plant het 'n voorkomsgebied van 525&nbsp;km² op die Roggeveldberge-eskarp en westelike Karoo. Dit is deel van die fynbos en Sukkulente Karoo plantegroei. Ongeveer 13% van die plant se habitat is omgeploeg vir die aanplant van koring. Oorbeweiding is ook 'n bedreiging.

## Bronnelys 
* SANBI Redlist
* Plants of the World Online
Hans Strijdom-gedenktekens

**J.G. Strijdom** word herdenk met die volgende:

*Strijdomplein in Pretoria
*Strijdom-monument in Pretoria, het inmekaar getuimel iewers na 1994
*Strijdompark in Johannesburg
*Strijdomtoring (nou Hillbrow-toring)
*J.G. Strijdom-lughawe (nou die Hosea Kutako Internasionale Lughawe) in Windhoek
*J.G. Strijdom-dam (nou Pongolapoortdam)
*Hoërskool Hans Strijdom, Mookgophong
*Hoërskool J.G. Strijdom (nou Diversity High School), Suidheuwels
*J.G. Strijdom-borsbeeld, Krugersdorp
*J.G. Strijdom-huis, museum in Nylstroom
*J.G. Strijdomtonnnel in die Abel Erasmuspas in Limpopo
*Hans Strijdom-reservaat (nou die Mokolodam-natuurreservaat)
*Hans Strijdom-rylaan, langs Moreletapark in Pretoria (hernoem na Solomon Mahlangu-rylaan)
*J.G. Strijdom-graf in die Heldeakker in Pretoria
Daubenya comata

***Daubenya comata*** is 'n bolagtige geofiet wat deel van die Asparagaceae familie is. Die spesie is endemies is aan Noordwes, die Noord-, Oos- en Wes-Kaap en die Vrystaat in Suid-Afrika. Dit kom van Beaufort-Wes tot by Molteno voor en noordwaarts deur die Vrystaat tot by Barberspan in die oostelike Noordwes.

## Bronnelys 
* SANBI Redlist
* Plants of the World Online